Broj: 01-720/2017

Datum: 08.12.2017. godine

U skladu sa članom 230. stav 1. Zakona o privrednim društvima („Sl. novine FBiH“, broj:81/15), članom 49. Statuta društva Saniteks d.d. Velika Kladuša i Odluke Nadzornog odbora Društva o sazivanju Vanredne Skupštine društva Saniteks d.d. Velika Kladuša, **Nadzorni odbor društva Saniteks d.d. Velika Kladuša *o b j a v lj u j e:***

O B A V J E Š T E NJ E

O SAZIVANJU VANREDNE SKUPŠTINE DRUŠTVA SANITEKS D.D. VELIKA KLADUŠA

**I**

**SAZIVA SE** VANREDNA Skupština društva Saniteks d.d. Velika Kladuša koja će se održati **dana 25.12.2017. godine (ponedeljak) u sjedištu Društva, ul. Tone Hrovata br. 2, Velika Kladuša sa početkom u 11:30 sati.**

**II**

Za VANREDNU Skupštinu društva se predlaže ***s l i j e d e ć i***

***D n e v n i r e d***

1. Upoznavanje dioničara / punomoćnika dioničara s Odlukom Nadzornog odbora društva o imenovanju Odbora za glasanje;
2. Izbor predsjednika Skupštine dioničkog društva i dva ovjerivača zapisnika;
3. Donošenje Odluke o izboru vanjskog revizora za poslove revizije poslovanja društva Saniteks d.d. Velika Kladuša za 2017. godinu;
4. Glasanje o povjerenju članovima Nadzornog odbora društva Saniteks d.d. Velika Kladuša u skladu sa odredbom člana 247. Zakona o privrednim društvima FBiH;
5. Donošenje Odluke o razrješenju člana Nadzornog odbora društva Saniteks d.d. Velika Kladuša na lični zahtjev;
6. Donošenje Odluke o imenovanju člana Nadzornog odbora društva Saniteks d.d. Velika Kladuša.

**III**

Pravo učešća i odlučivanja na Skupštini društva Saniteks d.d. Velika Kladuša imaju dioničari upisani u listu dioničara kod Registra vrijednosnih papira u Federaciji Bosne i Hercegovine 30 (trideset) dana prije datuma održavanja Skupštine ili posljednjeg radnog dana koji prethodi tom roku, ako on pada u neradni dan.

Skupštini mogu prisustvovati dioničari ili punomoćnici dioničara koji su podnijeli prijavu za učešće u radu i odlučivanju Skupštine, neposredno predajom prijave Odboru za glasanje i Sekretaru društva ili poslali poštom na adresu „Ul. Tone Hrovata br.2“, Velika Kladuša, Saniteks d.d. Velika Kladuša, ili putem faxa i e-maila a najkasnije tri (3) dana prije datuma određenog za održavanje Skupštine.

Učešće u radu i odlučivanju Skupštine dioničar može ostvariti lično ili putem punomoćnika koji je dobio punomoć u obliku pisane izjave potpisane od strane dioničara i punomoćnika i koja je dostavljena u Društvo (Odbor za glasanje) u roku koji je utvrđen za registraciju dioničara za učešće u radu Skupštine.

Punomoć za učešće u radu i odlučivanju skupštine dioničkog društva daje se nakon objavljivanja obavještenja o sazivanju skupštine u obliku ovjerene pisane izjave potpisane od dioničara i punomoćnika, shodno članu 238. stav (3) Zakona o privrednim društvima („Sl. novine FBiH“, broj:81/15).

**IV**

Glasanje na Skupštini vršit će se putem glasačkih listića koji sadrže ime ili firmu dioničara i broj glasova sa kojima raspolaže.

Glasanje se vrši zaokruživanjem na glasačkom listiću odgovora **„za“** ili **„protiv“** prijedloga Odluke ili imena kandidata pri razrješenju/izboru u organu Društva.

**V**

Dioničar ili grupa dioničara sa najmanje 5% ukupnog broja dionica s pravom glasa ima pravo pismenim putem predložiti pitanja i prijedloge odluke za uvrštavanja na dnevni red sazvane Skupštine društva, kao i izmjenu dnevnog reda i prijedloga odluke sazvane Skupštine društva, najkasnije osam (8) dana od dana objavljivanja obavještenja.

**VI**

Kandidata za člana Nadzornog odbora društva može predložiti dioničar ili grupa dioničara s najmanje 5% dionica s pravom glasa. Prijedlog se podnosi pismeno, najkasnije osam (8) dana od dana objavljivanja ovog obavještenjao sazivanju Skupštine u čiji je dnevni red uključeno i pitanje izbora članova Nadzornog odbora. Kandidati za članove Nadzornog odbora moraju prije glasanja dati pismenu izjavu o prihvatanju kandidature.

**VII**

Dioničar ima pravo od narednog dana od dana objavljivanja Obavještenja o sazivanju Skupštine, u prostorijama Društva izvršiti uvid u listu dioničara i prijedloge Odluka koje će se razmatrati na zakazanoj Skupštini, svakim radnim danom od 08:00 do 16:00 sati, kao i na zvaničnoj stranici Društva (www saniteks.ba).

Preporučuje se prijavljenim dioničarima i punomoćnicima dioničara da dođu 20 (dvadeset) minuta prije početka rada Skupštine radi blagovremenog evidentiranja i utvrđivanja kvoruma za početak rada Skupštine.

**P r e d s j e d n i k**

**Nadzornog odbora**

Eldin Đedović